पाएं अपने शहर की ताज़ा ख़बरें और फ्री ई-पेपरडाउनलोड करें
बिहारीगंज बाजार में कोविड गाइडलाइन का उल्लंघन कर कई दुकानदार चोरी-छिपे दुकान चला रहे हैं। ज्ञात हो कि जिलाधिकारी श्याम बिहारी मीणा ने दुकानों को खोलने का दिन निर्धारित कर दिया है। इसके बाद भी कुछ दुकानदार नियमों की अनदेखी कर रहे हैं। ज्ञात हो कि कपड़े की दुकान, रेडीमेड वस्त्र, बर्तन दुकान, खेल सामग्री, कृषि यंत्र की दुकानों को खोलने का दिन मंगलवार, गुरुवार एवं शनिवार है। इसके अलावा सोमवार बुधवार, शुक्रवार एवं रविवार को उक्त दुकानें नहीं खुल सकती हैं। इसके बावजूद कई ऐसे दुकानदार हैं जो दुकान का शटर उठाकर ग्राहकों को अंदर प्रवेश करा देते हैं और चोरी-छिपे सामान की बिक्री कर रहे हैं। इससे दूसरे दुकानदारों में आक्रोश पनप रहा है। अन्य दुकानदारों का कहना है कि इस तरह से कोरोना का फैलाव को कैसे रोका जा सकेगा। एसडीएम राजीव रंजन सिंहा ने कहा कि दुकानदारों पर आपदा एक्ट के तहत केस दर्ज कर कार्रवाई होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn